बालू से पेट नहीं भरा तो रघुवर दास की सरकार शराब बेचने को तैयार
पॉलिटिकल रिपोर्टर | जमशेदपुर
झाविमोके केंद्रीय अध्यक्ष बाबूलाल मरांडी ने कहा- बालू से पेट नहीं भरा तो रघुवर सरकार शराब बेचने को तैयार हो गई है। सरकार खुद शराब बेचे, यह कतई सही नहीं है। सीएम के अपने निर्वाचन क्षेत्र में जहरीली शराब पीने से दर्जनों लोगों की मौत हो चुकी है। शराब के कारण उन्होंने कई परिवारों को उजड़ते देखा है, फिर भी उनकी (रघुवर दास) सरकार शराब बेचने पर आमादा है।
जमशेदपुर परिसदन में बुधवार को मरांडी ने पत्रकारों से कहा- रघुवर सरकार के कई मंत्री शराब बेचने के फैसले के खिलाफ हैं। वे पूर्णत: शराबबंदी की हिमायत कर रहे हैं। झारखंड को बदलना है तो सरकार पूर्णत: शराब बंदी लागू करे। मरांडी ने कहा- अडानी के प्लांट की 25 फीसदी बिजली पर झारखंड की जनता का अधिकार है, क्योंकि प्लांट को जमीन यहां की जनता ने दी है। मोमेंटम झारखंड को दिखावा बताते हुए प्रदेश के पूर्व मुख्यमंत्री ने कहा- निवेश के लिए 310 एमओयू जरूर हुए हैं, लेकिन सरकार बताए- जमीन कहां से आएगी। सरकार ने उद्योगपतियों को गैर मजरुआ जमीन का रिकॉर्ड दिखाया है, लेकिन उस जमीन पर किसान खेती कर रहे हैं।
लीजघोटाले की हो सीबीआई जांच
मरांडीने कहा कैग की रिपोर्ट के आधार पर टाटा लीज घोटाले की सीबीआई जांच होनी चाहिए। साफ हो जाएगा कि इस घोटाला में कौन शामिल थे। मरांडी ने कहा- झारखंड खनिज का प्रदेश है। यहां पत्थर खदान के लिए सरकार लीज नहीं दे रही है। क्रशर संचालन की अनुमति नहीं मिल रही है। इससे अवैध कारोबार बढ़ रहा है।
hin_Deva kas_Deva hin_Deva hin_Deva bho_Deva hin_Deva